☼ Tvoji kriteriji in njegove lastnosti

Za iskanje pravega kandidata imaš na voljo še določene kriterije, ki jih označiš glede na tvoje želje in pa podrobne lastnosti, ki jih želiš pri partnerju.

Osnovni kriteriji

Ko se prijaviš na ona-on.com in klikneš na ikono Fantje zame, se ti na desni strani prikaže okvir Osnovni kriteriji. Gre za “hitre” kriterije, kjer izbereš želeno.

V prvem delu najdeš gumbe, kjer lahko označiš oz. odznačiš spodnje kriterije:

S fotko – označiš, če želiš videti samo profile s fotografijo;

Trenutno aktivni – vidiš trenutno prijavljene na ona-on.com;

Novi – vidiš tiste, ki so se registrirali v zadnjih 30 dneh;

Lahko klepetajo – to so tisti, ki ti na sporočilo lahko odgovorijo;

Verificirani – tisti, ki so verificirali svoj profil (imajo fotografijo, članstvo in so potrdili račun preko Facebooka ali z mobilnim telefonom).

V drugem delu so gumbi:

Resna zveza – iščeš moške, ki se ne bojijo resnejšega razmerja;

Romanca – tukaj bolj za zabavo, vendar se nikoli ne ve;

Prijateljstvo – po navadi že v zvezi ali pa še nisi pripravljena na resno zvezo;

Dopisovanje – spoznavanje novih ljudi in razpravljanje o temah vsepovprek.

V tretjem delu nastaviš starostni razpon, v katerem iščeš. Z drsnikom izbereš želen razpon med 18 in 99 leti. Če iščeš med 25. in 35. letom, potem to izbereš z drsnikom.

NAMIG: Starostni razpon pri iskanju je odvisen predvsem od tvojega namena uporabe. Pri iskanju resne zveze je razpon običajno veliko manjši kot pri iskanju prijateljstva.

V zadnjem delu se samodejno prikaže tvoj kraj (za iskanje imaš tri možnosti):

iščeš v svojem kraju: Tvoj kraj se prikaže samodejno;

izbereš želen kraj: Če klikneš na okvir, kjer je zapisan tvoj kraj, se ti odpre seznam mest, kjer enostavno izbereš želeno mesto;

z drsnikom nastaviš oddaljenost: Izbereš lahko, da je od tvojega ali drugega izbranega mesta oddaljen 10, 50, 100 ali 300 kilometrov.

Iskanje glede na želene lastnosti in skupne interese

Na ona-on.com imaš možnost, da svoje iskanje omejiš tudi glede na svoje interese in želene partnerjeve lastnosti.

Skupni interesi

Skupni interesi so običajno dober povezovalec, saj gre za vajino skupno točko, nekaj skupnega, kar vaju veseli. Poleg tega so interesi vedno dobra izhodiščna točka za pogovor.

Iskanje partnerja glede na skupne interese deluje tako, da poišče uporabnike, ki imajo v svojem profilu označene iste interese kot ti.

Če tebe zanimajo avtomobili, živali in tuji jeziki, se ti bodo pod zadetki iskanj pojavili samo tisti uporabniki, ki imajo označene enake interese.

Vse, kar moraš narediti ti, da bo iskanje delovalo, je, da izpolniš razdelek Moji interesi v svojem profilu in pod kriteriji klikneš na drsnik poleg Skupni interesi.

Partnerjeve lastnosti

Kriterij Partnerjeve lastnosti deluje enako kot Skupni interesi – glede na tvoje želene lastnosti partnerja, ki si jih izpolnila v svojem profilu, ti iskanje vrne uporabnike, ki tvojim kriterijem ustrezajo.

Torej, če si želiš modrookega vitkega rjavolasca, ki ima doma psa, potem to izpolniš v svojem profilu, klikneš na drsnik (in tako vključiš kriterij) in prikazali se ti bodo samo takšni fantje.

Da se ti bodo prikazovali samo uporabniki, ki ustrezajo tvojim kriterijem, nujno v celoti izpolni svoj profil.

Dobim (pre)malo zadetkov, kaj naj storim?

Najprej se prepričaj, ali si do konca izpolnila svoj uporabniški profil.

Tvoji izbrani kriteriji so preveč specifični. Spremeni svoj profil in razširi iskalne kriterije (npr., če iščeš samo osebe stare točno 31 let, skušaj razširiti ta kriterij).

Kako to, da moj profil ni viden, kadar iščem po zadetkih? V iskanjih ne moreš najti svojega profila, seveda pa tebe lahko vidijo vsi drugi uporabniki ona-on.com. Svoj profil si lahko ogledaš s klikom na “Kako me vidijo drugi” – pod tvojo profilno fotko.

Nadaljuj na naslednje poglavje Kako mu namigneš, da ti je všeč? ali izberi svoj nasvet spodaj.